CELEX: 32013R0705
Language: et
Date: 2013-07-23 00:00:00
Title: Komisjoni rakendusmäärus (EL) nr 705/2013, 23. juuli 2013 , teatavate kaupade klassifitseerimise kohta kombineeritud nomenklatuuris

25.7.2013   
            
            
               ET
            
            
               Euroopa Liidu Teataja
            
            
               L 200/4
            
         KOMISJONI RAKENDUSMÄÄRUS (EL) nr 705/2013,
   23. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Pihuseade (nn lennureisija telefonitoru), mis koosneb käsuseadmest, kuhu kuuluvad mikrofon ja valjuhääldi, mitmesugused nupud esi- ja tagaküljel, kuvar, magnetkaardilugeja ja pistikupesa, pingele kuni 1 000 V, mõõtmetega umbes 16 × 4 × 2,5 cm.
                  Seade on ette nähtud paigaldamiseks õhusõiduki reisijaistme külge järgmisteks toiminguteks:
                  
                              —
                           
                           
                              mitmesuguste väliste seadmete, nt audio/videoseadmed, mängukonsoolid, või muude pardal pakutavate teenuste lülitus- ja reguleerimisseadmena toimimine;
                           
                        
                              —
                           
                           
                              telefonikõnede tegemine avaliku pardasidevõrgu kaudu, kuna seade muudab helisagedusimpulsid helilaineteks ja vastupidi;
                           
                        
                              —
                           
                           
                              andmete lugemine magnetkaartidelt.
                           
                        Seadet ei saa ühendada otse sidevõrku.
               
               
                  8537 10 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8537, 8537 10 ja 8537 10 99 sõnastusega.
                  Seadet ei saa otse sidevõrku ühendada. Seega ei või seadet klassifitseerida telefoniaparaadi või muu seadmena kõne, pildi või muude andmete edastamiseks ja vastuvõtmiseks rubriiki 8517.
                  Seade on liitseade, mis koosneb XVI jaotise eri rubriikide alla klassifitseeritavatest seadmetest. XVI jaotise märkuse 3 kohaselt ja toote objektiivsetest omadustest tulenevalt peetakse seadme põhifunktsiooniks elektriseadmete käsitsemisfunktsiooni, kuna seadet kasutatakse peamiselt mitmesuguste välisseadmete valimiseks ja juhtimiseks. Seega ei või toodet klassifitseerida kaardilugejana rubriiki 8471 või mikrofoni ja valjuhääldina rubriiki 8518.
                  Seetõttu klassifitseeritakse toode CN-koodi 8537 10 99 alla kui muud puldid, paneelid, konsoolid, alused, jaotuskilbid ja muud voolulülitusseadmed pingele kuni 1 000 V.